סיל (זמר)

סיל הנרי אולוסגון אולומידה אדאולה סמואל (באנגלית: Seal Henry Olusegun Olumide Adeola Samuel; נולד ב-19 בפברואר 1963), המוכר בשם הבמה שלו, סיל, הוא זמר ופזמונאי רית'ם אנד בלוז בריטי. זוכה פרס הגראמי, ומועמד 3 פעמים. סיל נולד בפדינגטון, לונדון שבאנגליה לאם ניגרית ולאב ברזילאי. הוא נשלח למשפחת אומנה בשל הקושי של הוריו לתמוך בו כלכלית. קיבל דיפלומה על שנתיים של לימודי אדריכלות, ולאחר מכן עבד בעבודות שונות באזור לונדון. לאחר זמן קצר של הופעות בבארים ומועדונים, במהלך שנות ה-80 הצטרף ללהקת "Push", להקת פאנק בריטית, והופיע במסגרת מסע ההופעות של הלהקה ביפן. באסיה, הצטרף ללהקת בלוז תאילנדית, ואחרי שיתוף פעולה קצר החל להופיע לבדו ברחבי הודו. כשחזר לאנגליה, פגש את המפיק המוזיקלי ויוצר האסיד האוס אדמסקי, שהתרשם מהשירה שלו. הוא תרם את קולו לשיר "רוצח" (Killer), שהפך למגה-להיט בשנת 1990. סיל הגיע לראשונה לתודעת הציבור כמבצע בשיר "Killer" של אדמסקי ב-1990. הסינגל הגיע לצמרת המצעד הבריטי בשנת 90. מיד לאחר מכן חתם על חוזה הקלטות ב"ZTT Records" וב-1991 הוציא את אלבום הבכורה בעל הכותרת "סיל" בהפקתו של טרוור הורן. לשוק המוזיקה יצאו שתי גרסאות של האלבום. האחת, גרסת ה"פרה-מיקס", והשנייה בגרסת ה"מיקס המעודכן". המפיק המוזיקלי טרוור הורן התעקש שהגרסה הראשונה יצאה תחת לחץ לסיים את המיקס ולהוציא את האלבום ולא התוצאה שאליה שאפו השניים להגיע. סיל התקבל בברכה ובחיוב אצל המבקרים. הסינגלים "Future Love Paradise", "Crazy " וההקלטה המחודשת של "Killer" צעדו היטב במצעדים. במיוחד "Crazy", הפך ללהיט ענק באירופה ובארצות הברית, צעד עד למקום ה-7 במצעד הבילבורד האמריקאי ולמקום 2 במצעד הבריטי. באפריל 92, הופיע סיל יחד עם חברי להקת הרוק "קווין" הנותרים, במופע לזכרו של פרדי מרקיורי. סיל נתן את קולו בגרסה ללהיט מ-1986 "מי רוצה לחיות לנצח" ובשיר הפינאלה "אנחנו האלופים" בו הופיעו כל האמנים שלקחו חלק במופע. אלבומו השני, גם הוא בעל הכותרת סיל, ראה אור בשנת 1994. האלבום שזכה להצלחה גדולה הכיל בין היתר את הסינגלים: "Newborn Friend" ו-"Prayer For The Dying", היה מועמד באותה שנה לפרס גראמי בקטגוריית האלבום הטוב ביותר. הסינגל "Prayer For The Dying" צעד עד למקום ה-21 במצעד הבילבורד האמריקאי והיה ללהיט פופ מצליח באותה שנה בארצות הברית. סינגל שלישי מתוך האלבום, "נשיקת הוורד" (Kiss From A Rose), יצא במסגרת האלבום. מאוחר יותר הופיע השיר בסרט "באטמן לנצח". "נשיקת הוורד" זכה בפרסי גראמי של שנת 1996 בקטגוריות תקליט השנה ושיר השנה, והפך להיות השיר המצליח ביותר של סיל בארצות הברית. השיר נכנס לדירוג "100 השירים החמים" של הבילבורד האמריקאי באוגוסט 1995. בשנת 1998 הוציא סיל את אלבום האולפן השלישי "בן אדם". האלבום היה תוצר של תקופה סוערת בחייו שכללה פרידה ולאחר מכן פיוס עם המפיק של האלבום, הורן, ופרידה מחברת התקליטים "ZTT Records" וחתימה בחברת התקליטים האמריקאית "Warner Bros. Records" ב-1997. האלבום קיבל ביקורת חריפה מיד כשיצא, אך בכל אופן הגיע למעמד של אלבום זהב כחודשיים אחרי שחרורו. האלבום כלל את הסינגלים:"Human Beings" "Lost My Faith" ו-"Lateset Craze". בשנת 2001, מעריציו של סיל המתינו לאלבום הבא ששמו הוכרז Togetherland. לאחר תאריך ההשקה המשוער שנדחה ונדחה, האלבום בוטל. שתי הסברות הנפוצות לסיבת הביטול היו שסיל פשוט הרגיש שהאלבום לא הגיע לרמה לה ציפה, בעוד סברה נוספת גורסת שחברת התקליטים דחתה את האלבום בטענה כי הוא לא יהיה הצלחה מסחרית. בכל זאת, "This Could Be Heaven", סינגל אחד מתוך האלבום יצא לאור לרדיו כשהופיע בפסקול הסרט "חתונה על תנאי". בדצמבר 2006 סיל רמז שהוא מתכוון לאפשר הורדת קטעים מהאלבום דרך האינטרנט. חלק מהשירים באלבום ניתנים לשמיעה בלעדית באתר הרשמי של מפיק האלבום הנרי ג'קמן. באותה תקופה, סיל כתב, הפיק ושר בלהיט הענק מ-2002 "My Vision" בשיתוף עם מפיק ההאוס והאלקטרו, די. ג'יי ג'ואי נגרו הבריטי (Jakatta). סיל הקליט דואט עם האייקון הצרפתי, הזמרת מילן פארמר. שם השיר "Les Mots". ב-2003, הוציא סיל את אלבום האולפן הרביעי, שזכה שוב לכותרת העצמית סיל, מלבד אוסטרליה בה יצא האלבום תחת הכותרת "Seal IV" (סיל 4). על אף שלא הצליח מבחינת המכירות כמו שני האלבומים הראשונים, האלבום החזיר את סיל לעין הציבור בארצות הברית ובאירופה. סינגלים מהאלבום: "waiting for you","Get It Together" ו-"Love's Divine" שזכה להצלחה גדולה בכמה מדינות אירופאיות. בשנת 2004, יצא אלבום האוסף הראשון של סיל שכלל את מיטב הלהיטים שלו בין השנים 1991–2004. הדיסק כלל גרסת כיסוי לקלאסיקה: "Walk On By" וגרסת כיסוי ללהיט: "Lips Like Sugar". האוסף יצא גם בגרסת מהדורה מוגבלת – במס' מצומצם של עותקים שכלל דיסק עם גרסאות אקוסטיות ללהיטיו. עוד באותה שנה, הופיע סיל בתיאטרון האולימפיה הגדול בפריז. ההופעה של ה-6 ביולי 2004, צולמה והוקלטה. כשנה אחר כך, יצא במארז CD/DVD של ההופעה. ביוני 2005, סיל הקליט קונצרט מיוחד שלאחר מכן יצא ב-2006 כמארז CD/DVD של הקונצרט. ה-DVD כולל קטעי "מאחורי הקלעים" מיוחדים בנוסף להופעה החיה. ההופעה הוקלטה וצולמה באתר ההיסטורי לייצור ברזל ה"אלטס קסלהאוז" (בית הבויילר הישן), בכפר דיסלדורף שבגרמניה. במופע מבצע סיל גרסה מיוחדת ל"שיר ערש" של יוהנס ברהמס, חציו בגרמנית וחציו באנגלית. במופע מלווה את סיל אורקסטרה ומקהלה של 52 נגנים וזמרים. "מערכת" יצא לאור בממלכה המאוחדת ב-12 בנובמבר 2007 ויום למחרת בארצות הברית. סיל מתאר את האלבום כיותר קצבי ועל טהרת הדאנס, כנראה בניסיון לחזור לשורשי אלבומו הראשון. בשיר "יום החתונה" מבצע סיל דואט עם אשתו, הדוגמנית היידי קלום. הסינגל הראשון מהאלבום: "מדהים"(Amazing)יצא לרדיו ב-25 בספטמבר 2007, והוכרז כמועמד לגראמי בקטגוריית הביצוע הגברי הטוב ביותר בשיר פופ בטקס פרסי גראמי ה-50 במספר, בשנת 2007. סיל הופיע עם השיר ועם גרסת כיסוי של "לוסי ברקיע היהלומים" של "הביטלס" בטקס ה"רויאל וראייטי" ב-2007. הוא הופיע עם "מדהים" גם בתצוגת האופנה של ויקטוריה'ס סיקרט, שם גם ביצע יחד עם אשתו את "יום החתונה". סיל הופיע בגמר של עונה 7 של אמריקן איידול, בה שר יחד עם המתמודדת שסיימה במקום השלישי, סאישה מרקדו. אלבום האולפן השישי במספר יצא לאור ב-11 בנובמבר 2008 בארצות הברית וב-3 בנובמבר בעולם, וכלל בתוכו 11 גרסאות כיסוי לקלאסיקות נשמה ואר אנד בי בהפקתו של דייוויד פוסטר. ב-30 בנובמבר 2009 הוציא סיל את אלבום האוסף השני שלו "Hits". האלבום כלל את כל להיטיו מ-6 אלבומי הסטודיו שלו, כולל שירים מאלבום הקאברים "Soul". האלבום כלל שני שירים חדשים "I'm Your Man" שיצא כסינגל היחיד מן האלבום, והשיר "Thank You". אלבום האולפן השביעי של סיל יצא ב-20 בספטמבר 2010. הסינגל הראשון מתוכו הוא הבלדה "Secret". את האלבום, כמו אלבומו הקודם של סיל, הפיק דייוויד פוסטר. בנובמבר 2011 יצא לאור "Soul 2", אלבום סטודיו שמיני והמשך לאלבום הקאברים מ-2008. באלבום גרסאות כיסוי לקלאסיקות סול ו-R&B ישנות. הסינגל הראשון מן האלבום הוא קאבר ללהיט של אל גרין "Let's Stay Together". את האלבום הפיקו דייוויד פוסטר וטרבור הורן. סיל מתמודד עם מחלת הזאבת מסוג זאבת דיסקואידית (Discoid Lupus) אשר התפרצה אצלו בגיל 21, וצלקות הפנים האופייניות לו נובעות מהמחלה. סיל הציע נישואים לדוגמנית העל הגרמנייה היידי קלום ב-24 בדצמבר 2004, כשבאותה תקופה נשאה את שם משפחתו בתור "היידי סמואל". ב-10 במאי 2005 השניים נישאו בחוף ים במקסיקו, לא הרחק מביתו של סיל. סיל נחשב כאביה המאמץ של לני, בתה של קלום מזוגיות קודמת. בנוסף לזוג 3 ילדים משותפים: הנרי (נולד ב-12 בספטמבר 2005), ג'והן (נולד ב-22 בנובמבר 2006) ולו (נולדה ב-9 באוקטובר 2009). השניים התגרשו באוקטובר 2014. סיל הדריך את המתמודדים בגרסה הגרמנית של "כוכב נולד" בפברואר/מרץ 2009. בשנת 2012 הצטרף כמנטור לתוכנית המציאות בגרסה האוסטרלית "The Voice" ממנה פרש לאחר 2 עונות; ושוב חזר לכס השיפוט בעונה השישית ב-2017. אלבומי אולפן 1991 Seal 1994 Seal II 1998 Human Being 2003 Seal IV 2007 System 2008 Soul 2010 Commitment 2011 Soul 2 אלבומים אחרים 1991 The Acoustic Session 1991 Violet: Acoustic EP 2004 Best 1991–2004 2005 Live in Paris 2006 One Night to Remember 2008 Live in Hattiesburg 2009 Soul Live 2009 Live In Brooklyn 2009 Hits ‏ DVD 2004 Videos – 1991–2004 2005 Live in Paris 2005 Live At the Point – 1992 2006 One Night to Remember 2008 Soundstage (Blu-ray DVD only) 2009 Soul Live סינגלים בולטים 1990 Killer 1990 Crazy 1991 Future Love Paradise 1994 Prayer For The Dying 1995 Kiss From A Rose 1996 Don't Cry 1997 Fly Like An Eagle 1998 Human Beings 1999 Lost My Faith 2001 Les Mots 2001 This Could Be Heaven 2002 My Vision 2003 Get It Together 2003 Love's Divine 2003 Waiting For You 2004 Walk On By 2006 A Father's Way 2007 Amazing 2008 The Right Life 2008 A Change Is Gonna Come 2008 It's A Man's Man's Man's World 2009 I Can't Stand The Rain 2009 I'm Your Man 2010 Secret 2010 Weight Of My Mistakes 2011 Let's Stay Together מדיה וקבצים בנושא סיל בוויקישיתוף אתר האינטרנט הרשמי של סיל סיל, ברשת החברתית פייסבוק סיל, ברשת החברתית אקס (טוויטר) סיל, סרטונים בערוץ היוטיוב סיל, במסד הנתונים הקולנועיים IMDb (באנגלית) סיל, באתר AllMovie (באנגלית) סיל, באתר Rotten Tomatoes (באנגלית) סיל, באתר Metacritic (באנגלית) סיל, באתר אפל מיוזיק (באנגלית) סיל, באתר ספוטיפיי סיל, באתר סאונדקלאוד (באנגלית) סיל, באתר Last.fm (באנגלית) סיל, באתר AllMusic (באנגלית) סיל, באתר MusicBrainz (באנגלית) סיל, באתר דיזר סיל, באתר Discogs (באנגלית) סיל, באתר Songkick (באנגלית) סיל, באתר Genius סיל, באתר SecondHandSongs סיל, באתר בילבורד (באנגלית) סיל, באתר טיידל (באנגלית) עמוד היוטיוב הרשמי דביר בר, פנינה שחורה: על ההופעה של סיל, nrg, ‏22.7.2010 עמית קוטלר, תשעים? אלפיים ועשר!, באתר ynet, 22 ביולי 2010 סיל במוסיכיפדיה של רדיו מוסיכיף 69FM. What I see in the mirror: Seal, כתבה באתר הגארדיאן